Nolikuma 11. pielikums
Ar grozījumu 2.3.1. punktā un 4.1.5. punktā
Pasūtītāja līgumu reģ. Nr. «DOKREGNUMURS»


UZŅĒMUMA LĪGUMS
par apsardzes pakalpojuma sniegšanu ar industriālās drošības sertifikātu

Rīgā				                                                        datums skatāms laika zīmogā

Valsts sabiedrība ar ierobežotu atbildību “Zemkopības ministrijas nekustamie īpašumi”, reģistrācijas Nr. 40003338357, turpmāk - Pasūtītājs, kura vārdā saskaņā ar  (pārstāvības pamats) rīkojas (amats, vārds, uzvārds), no vienas puses, un
Juridiskā persona, šādu personu apvienība jebkurā to kombinācijā, kas piedāvā sniegt pakalpojumus Publisko iepirkumu likuma izpratnē (nosaukums, reģistrācijas Nr.), turpmāk - Uzņēmējs, kura vārdā saskaņā ar (pārstāvības pamats) rīkojas (amats, vārds, uzvārds), no otras puses, abi kopā turpmāk - Puses, vai katrs atsevišķi - Puse, 
ievērojot Pasūtītāja organizētā atklātas procedūras “Apsardzes pakalpojuma sniegšana ar industriālās drošības sertifikātu” (identifikācijas Nr. ZMNĪ 2026/30), turpmāk - Iepirkums, nolikumu, rezultātus (Iepirkuma komisijas lēmuma datums, Nr.), Uzņēmēja iesniegto piedāvājumu, vienojas un noslēdz šāda satura līgumu, turpmāk - Līgums:
                                                          
1. Līguma priekšmets
1.1.	Pasūtītājs uzdod un Uzņēmējs apņemas nodrošināt tehniskās apsardzes un ārkārtējas situācijas vai izņēmuma stāvokļa gadījumā arī fiziskās apsardzes pakalpojumu sniegšanu (turpmāk – Darbi) telpai, kurā atrodas valsts noslēpumu saturoša informācija administratīvajā ēkā Rīgā, Republikas laukumā 2, turpmāk - objekts.
1.2.	Darbi veicami saskaņā ar spēkā esošajiem normatīvajiem aktiem, kas nosaka un reglamentē publisku ēku ekspluatāciju, Tehnisko specifikāciju (1. pielikums), turpmāk - Tehniskā specifikācija, Pasūtītāja norādījumiem un apmaksājami saskaņā ar Finanšu piedāvājumu (2. pielikums), turpmāk - Finanšu piedāvājums.

2. Līguma summa un norēķinu kārtība
2.1. 	Kopējā summa par Darbu izpildi Līguma darbības laikā ir ____ EUR bez pievienotās vērtības nodokļa, turpmāk - PVN, un PVN 21% ____ EUR, kopā ____ EUR (____ euro un ____ centi), turpmāk – Līgumsumma. 
2.2.	Līgumsumma ietver visas ar Līguma izpildi saistītās un Finanšu piedāvājumā norādītās izmaksas un izdevumus, un sastāv no:
2.2.1.	pamatdarbiem ____ EUR (____ euro un ____ centi) bez PVN; 
2.2.2.	papilddarbiem (pēc vajadzības) līdz 20000 EUR bez PVN;
2.2.3. tehniskās apsardzes sistēmas uzstādīšanas izmaksām, kas ietver sistēmas cenu (pēc sistēmas pieņemšanas, tā kļūst Pasūtītāja īpašumu);
Darbu izmaksas papildus tiek apliktas ar PVN 21% saskaņā ar spēkā esošajiem normatīvajiem aktiem. Darbu nodošanas - pieņemšanas aktā Uzņēmējs norāda Darbu izmaksas bez PVN 21%, papildus aprēķināto PVN 21% un Darbu izmaksas kopā ar PVN 21%.
2.3.	Puses vienojas par šādu norēķinu kārtību:
2.3.1.	Līgumsummas daļa par pamatdarbu veikšanu, saskaņā ar Finanšu piedāvājumu (3.pozīcija), tiek maksāta Uzņēmējam katru mēnesi ____ EUR (____ euro un ____ centi) bez PVN, turpmāk - Mēneša maksājums;
2.3.2.	Līgumsummas daļa par papildu fizisko apsardzi tiek maksāta atsevišķi, atbilstoši Finanšu piedāvājumā norādītajām 1 (vienas) darba stundas izmaksām (8.pozīcija);
2.3.3.	Līgumsummas daļa dokumentu pārvietošanas uz norādīto glabāšanas vietu tiek maksāta atsevišķi, atbilstoši Finanšu piedāvājumā norādītajām 1 (viena) kilometra izmaksām (9.pozīcija);
2.3.4. Līgumsummas daļa par tehniskās apsardzes sistēmas uzstādīšanu, kas ietver tās cenu tiek maksāta atsevišķi, atbilstoši Finanšu piedāvājumā norādītajām izmaksām (7.pozīcija);
2.4.	Norēķinu par Darbiem Pasūtītājs veic 30 (trīsdesmit) dienu laikā pēc Darbu nodošanas - pieņemšanas akta, turpmāk - Akts, abpusējās parakstīšanas un Uzņēmēja izrakstītā rēķina, turpmāk - Rēķins, saņemšanas.
2.5.	Maksājums tiek veikts uz Līgumā norādīto Uzņēmēja norēķinu kontu kredītiestādē un skaitās izdarīts brīdī, kad Pasūtītājs ir devis uzdevumu maksājumu iestādei veikt maksājumu uz Līgumā norādīto Uzņēmēja norēķinu kontu.
2.6.	Uzņēmējs izraksta Rēķinu, ievērojot Latvijas Republikas normatīvajos aktos noteiktās prasības.
2.7.	Ja Rēķins tiek sagatavots elektroniski, tad Uzņēmējam ir pienākums elektroniski sagatavoto Rēķinu nosūtīt uz Pasūtītāja e-pasta adresi: rekins@zmni.lv. Uzņēmējs apliecina, ka Rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu.

                   3. Darbu izpildes termiņš un Darbu nodošanas - pieņemšanas kārtība
3.1.	Uzņēmējs apņemas veikt Darbus ___ (mēnešu skaits) no Līguma noslēgšanas, t.i. no (datums) līdz (datums).
3.2.	Uzņēmējs līdz katra mēneša 5. (piektajam) datumam iesniedz Pasūtītājam Aktu (2  eks.) par iepriekšējā mēnesī izpildītajiem Darbiem, iepriekš saskaņojot Aktu ar Pasūtītāja pārstāvi. Aktā Uzņēmējs norāda visus iepriekšējā mēnesī izpildītos pamatdarbus (Līguma 2.2.1. apakšpunkts), papilddarbus (Līguma 2.2.2. apakšpunkts), ja tādi ir veikti, un to apjomu.
3.2.1.	Ja Akts tiek sagatavots elektroniski, tad Uzņēmējam ir pienākums elektroniski sagatavoto Aktu nosūtīt uz Pasūtītāja e-pasta adresi: info@zmni.lv vai uz Pasūtītāja oficiālo elektronisko adresi: DEFAULT@40003338357. Uzņēmējs apliecina, ka Akts tiks sagatavots un iesniegts atbilstoši normatīvajiem aktiem par elektronisko dokumentu sagatavošanu.
3.3.	Pasūtītājs izskata iesniegto Aktu 5 (piecu) darbdienu laikā, piekrītot vai izsakot savus iebildumus vai pretenzijas. Pušu parakstītais Akts kļūst par Līguma neatņemamu sastāvdaļu. Līdz Akta parakstīšanai Darbi uzskatāmi par nenodotiem (neizpildītiem).
3.4.	Gadījumā ja, pieņemot Darbus, tiek konstatēta Darbu neatbilstība Līguma nosacījumiem, turpmāk - Neatbilstība, Pasūtītājs rakstiski paziņo Uzņēmējam argumentētus iebildumus vai pretenzijas.
3.5. 	Uzņēmējam ir pienākums novērst par saviem līdzekļiem visas atklātās Neatbilstības. Par konstatētajām Neatbilstībām Pasūtītājs sagatavo aktu, nepieciešamības gadījumā pieaicinot Uzņēmēju un/vai kompetentās trešās personas (institūcijas), norādot defektu novēršanas termiņu.
3.6. 	Ja Uzņēmējs Pasūtītāja norādītajā termiņā Neatbilstības nav novērsis, Pasūtītājs ir tiesīgs, rakstiski paziņojot par to Uzņēmējam, veikt Neatbilstību novēršanu patstāvīgi vai pieaicinot trešās personas. Šajā gadījumā Uzņēmējs atlīdzina Pasūtītājam visus radušos izdevumus, samaksu veicot 10 (desmit) darbdienu laikā pēc atbilstoša pieprasījuma (rēķina par Neatbilstību novēršanu) no Pasūtītāja saņemšanas. Ja samaksa netiek veikta noteiktajā termiņā vai apmērā, Pasūtītājs ir tiesīgs ieturēt pieprasījuma (rēķina par Neatbilstību novēršanu) summu no Uzņēmēja iesniegtā Rēķina. Šajā punktā minētais neierobežo Pasūtītāja tiesības aprēķināt līgumsodu saskaņā ar Līguma 6.3.4. apakšpunktā noteikto.
3.7.	Darbi ir uzskatāmi par izpildītiem un nodotiem ar Akta abpusējās parakstīšanas dienu.
3.8.	Akta parakstīšana neatbrīvo Uzņēmēju no atbildības par slēptiem, Akta parakstīšanas laikā nekonstatētiem Darbu defektiem, trūkumiem vai pārējām neatbilstībām Līguma nosacījumiem un/vai normatīvo aktu, kas nosaka un regulē Darbu veikšanu, prasībām.

4. Uzņēmēja pienākumi un tiesības
4.1.	Uzņēmējs apņemas:
4.1.1.	pirms Līguma izpildes uzsākšanas kopā ar Pasūtītāja pārstāvi iepazīties ar objektā uzstādītajām drošības sistēmām un nepieciešamības gadījumā sniegt rekomendācijas tās papildus uzlabošanai vai pilnveidošanai;
4.1.2.	nodrošināt visā Līguma darbības laikā savas profesionālās darbības civiltiesiskās apdrošināšanu, izdevumu, kas radušies Uzņēmējam saistībā ar trešo personu veselībai, dzīvībai, fiziskajam stāvoklim nodarītu kaitējumu vai īpašuma bojājumu, veicot Līguma saistību izpildi, atlīdzināšanai, turpmāk - Apdrošināšanas polise. Apdrošināšanas polisei jābūt noformētai atbilstoši Ministru kabineta 2015. gada 3. februāra noteikumu Nr. 58 “Noteikumi par civiltiesiskās atbildības obligāto apdrošināšanu apsardzes darbībā” prasībām. Apdrošināšanas polise var tikt izmantota kā kompensācija (vai tās daļa) Pasūtītājam par zaudējumiem, kuri Uzņēmējam ir jāatlīdzina saskaņā ar Līguma nosacījumiem, un kurus Pasūtītājam ir tiesības bezstrīdus kārtībā ieturēt;
4.1.3.	nodrošināt pilnu atbildību par savu, savu darbinieku, apakšuzņēmēju, citu piesaistīto personu rīcību saistībā ar Darbu izpildi, tai skaitā, bet ne tikai - par trešās personas dzīvībai vai veselībai nodarīto kaitējumu, trešās personas mantai nodarīto zaudējumu vai tās  bojāeju, kā arī par Pasūtītājam nodarīto zaudējumu vai Darba izpildes vietai nodarīto kaitējumu, kas cēlies Uzņēmēja, tā darbinieku, piesaistīto personu, apakšuzņēmēju rīcības dēļ;
4.1.4.	nodrošināt spēkā esošu industriālās drošības sertifikātu, kas apliecina komersanta tiesības pretendēt uz tāda pakalpojuma izpildi, kur nepieciešams apsargāt konfidenciālus valsts noslēpuma objektus; 
4.1.5. nodrošināt, ka vienam no diviem darbiniekiem, kas veic objekta fizisko apsardzi, izsniegta vismaz 3. kategorijas speciālā atļauja pieejai valsts noslēpuma objektiem;
4.1.6.	veikt Darbus ar saviem darba rīkiem un ierīcēm (ar saviem materiāliem, rezerves daļām un iekārtām, darba rīkiem, ierīcēm un darbaspēku u.t.t.); 
4.1.7.	Darbu organizēšanā un izpildē ievērot spēkā esošos normatīvos aktus, kas reglamentē publisku ēku ekspluatāciju, Līguma noteikumus, Pasūtītāja norādījumus, instrukcijas, noteikumus un nolikumus, kas saistīti ar objekta ekspluatāciju;
4.1.8.	iepazīstināt savus darbiniekus ar pamatinformāciju par Pasūtītāju, korekti izturēties pret Pasūtītāja darbiniekiem, objekta apmeklētājiem, nomniekiem un darbu veicējiem objektā, kā arī neveikt nekādas darbības, kas varētu kaitēt Pasūtītāja interesēm un reputācijai;
4.1.9.	nodrošināt Neatbilstību novēršanu Pasūtītāja norādītajā termiņā, pēc iespējas īsākā laikā.
Ja Neatbilstību novēršanas laikā rodas apstākļi, kas ierobežo to realizāciju (apjoms un/vai termiņš), Uzņēmējs iesniedz Pasūtītājam attiecīgu paziņojumu un Puses vienojas par tālāko Neatbilstību novēršanas kārtību;
4.1.10.ja tiek konstatēta avārijas situācija vai tās pazīmes objektā, Uzņēmējs apņemas darīt visu nepieciešamo un iespējamo, lai avārijas situācijas un avārijas sekas tiktu novērstas nekavējoties. Avāriju piesaka Pasūtītāja kontaktpersona vai jebkura cita persona, kura konstatē avārijas situāciju vai tās pazīmes.

5. Pasūtītāja pienākumi un tiesības
5.1.	Pasūtītājs apņemas:
5.1.1.	nekavējoties rakstveidā paziņot Uzņēmējam par visiem no Pasūtītāja neatkarīgiem apstākļiem, kas Uzņēmējam varētu traucēt Līguma izpildi;
5.1.2.	pirms Darbu uzsākšanas nodrošināt Uzņēmēju ar informāciju un tehnisko dokumentāciju, kas nepieciešama Darbu izpildei, t.sk. atsevišķi informēt par nepieciešamību veikt Līguma 2.2.2. apakšpunktā noteiktos papilddarbus;
5.1.3.	nodrošināt Uzņēmējam piekļuvi objektam Līguma saistību izpildei;
5.1.4.	pieņemt Uzņēmēja savlaicīgi un kvalitatīvi izpildītos Darbus, ja tie atbilst Līguma nosacījumiem un spēkā esošajiem normatīvajiem aktiem, parakstot Aktu un norēķināties par tiem ievērojot Līgumā noteikto kārtību;
5.1.5.	rakstiski informēt Uzņēmēju par gadījumiem, kad konstatēta attiecīgajā kalendārajā mēnesī Pasūtītāja pieteikto pretenziju/pieteikumu/sūdzību neizpilde.
5.2.	Pasūtītājam ir tiesības:
5.2.1.	Darbu izpildes laikā pēc saviem ieskatiem veikt Uzņēmēja izpildīto saistību pārbaudi, lai pārliecinātos par Darbu atbilstību Līguma nosacījumiem;
5.2.2.	pieprasīt no Uzņēmēja rakstveida paskaidrojumus saistībā ar Līguma izpildi;
5.2.3.	pieprasīt Uzņēmēju par saviem līdzekļiem novērst nekvalitatīvi veiktu Darbu izpildi, ja tie neatbilst Līguma nosacījumiem, spēkā esošajiem normatīvajiem aktiem;
5.2.4.	strīdu gadījumā jebkurā Darbu posmā uzticēt paveikto Darbu apjomu un tā kvalitātes pārbaudi kompetentām trešajām personām (institūcijām);
5.2.5.	apturēt Darbu veikšanu, ja Uzņēmējs neievēro Līguma noteikumus līdz minētā pārkāpuma novēršanai un/ vai zaudējumu atlīdzināšanai;
5.2.6.	vienpusēji aprēķināt un ieturēt no Uzņēmēja iesniegtā Rēķina līgumsodu un/vai pieprasījumu (rēķinu par Neatbilstību novēršanu) Līgumā noteiktajā kārtībā un apjomā.

6. Nepārvarama vara, Pušu atbildība un strīdu risināšanas kārtība
6.1. 	Puses ir atbildīgas par:
6.1.1.	līgumsaistību pārkāpšanu;
6.1.2.	savas darbības vai bezdarbības rezultāta otrai Pusei nodarītajiem zaudējumiem.
6.2. 	Pasūtītājs atbildīgs par Līgumā noteikto maksājumu veikšanu. Par katru maksājuma kavējuma dienu Pasūtītājs maksā Uzņēmējam nokavējuma procentus 0,1% (nulle komats viens procents) apmērā no kavētās maksājuma summas par katru nokavējuma dienu.
6.3.	Uzņēmējs ir pilnībā materiāli atbildīgs par:
6.3.1.	savas darbības vai bezdarbības rezultāta nodarītajiem zaudējumiem objektam;
6.3.2.	sava personāla kvalifikāciju, piegādāto materiālu kvalitāti, par Darbu izpildes kvalitāti un termiņiem saskaņā ar Līgumu;
6.3.2.	Pasūtītājam, trešo personu veselībai, dzīvībai, fiziskajam stāvoklim nodarītu kaitējumu vai īpašuma (kustamā, nekustamā) bojājumu, veicot Darbus;
6.3.4.	Darbu izpildes termiņa kavējumu. Par katru Darbu izpildes termiņa nokavējuma dienu. Uzņēmējs maksā Pasūtītājam līgumsodu 0,1% (nulle komats viens procents) apmērā no Mēneša maksājuma.
6.4.	Uzņēmēja pienākums ir Pasūtītāja noteiktā termiņā novērst visas attiecīgajā kalendārajā mēnesī pieteiktās Neatbilstības. Neatbilstības novēršanas termiņa nokavējums, kurš pārsniedz 2 (divas) darba dienas ir pielīdzināms neizpildei un piešķir Pasūtītajam tiesības aprēķināt līgumsodu saskaņā ar Līguma 6.3.4. punktu.
6.5.	Ja Uzņēmēja vainas dēļ tiek pārkāpti un/ vai neievēroti pārējie Līguma nosacījumi, par katru konstatētu gadījumu Uzņēmējs maksā Pasūtītājam līgumsodu 0,5% (nulle komats pieci procenti) apmērā no Mēneša maksājuma par katru konstatētu gadījumu.
6.6.	Līgumsoda samaksa neatbrīvo Puses no saistību pilnīgās izpildes.
6.7.	Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja pēc Līguma noslēgšanas dienas ir iestājušies nepārvaramas varas (Force majeure) apstākļi, kurus nebija iespējams ne paredzēt, ne novērst (izņemot apstākļus, kurus ietekmēja vai varētu ietekmēt Puses darbība vai bezdarbība). Nepārvaramas varas apstākļi ietver sevī šādus ārpus Pušu kontroles un atbildības esošus notikumus: stihiskas nelaimes, sociālos konfliktus, karu (kara darbība) u.c.; jaunus pieņemtos normatīvos aktus vai valsts iestāžu lēmumus un norādījumus, kas ir saistoši Pusēm un kas kavē vai traucē Līguma saistību izpildi.
6.8.	Puse, kuras Līguma nosacījumu izpildi ietekmējuši nepārvaramas varas apstākļi, bez kavēšanās paziņo par to otrai Pusei pēc iespējas īsākā laika periodā par šādu apstākļu iestāšanos, un, ja tas ir iespējams, paziņojumam pievieno kompetentu iestāžu izsniegtu apliecinājumu, kas satur minēto apstākļu apstiprinājumu un raksturojumu.
6.9.	Puses tiek atbrīvotas no atbildības tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (divām) nedēļām, Puses vienojas par Līguma saistību tālāko izpildi, un ja vienošanos nav iespējams panākt, katrai Pusei ir tiesības atteikties no Līgumā noteikto saistību izpildes un izbeigt Līgumu.
6.10.	Līgumā neregulētajām tiesiskajām attiecībām piemērojami LR spēkā esošie normatīvie akti.
6.11.	Domstarpības Līguma darbības laikā risina sarunu ceļā. Ja vienošanos nevar panākt, strīds ir risināms tiesā saskaņā ar LR spēkā esošiem normatīviem aktiem.

7. Līguma spēkā stāšanās, tā grozīšanas un izbeigšanas kārtība
7.1.	Līgums parakstīts elektroniskā formā ar drošu elektronisko parakstu, kas satur laika zīmogu. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums ir spēkā līdz Līgumā minēto saistību pilnīgai izpildei.
7.2.	Ja Darbu izpildes laikā rodas apstākļi, kas ierobežo Darbu apjomu realizāciju, ieinteresētā Puse iesniedz priekšlikumus otrai Pusei par Līguma grozījumiem un Puses vienojas par tālāko Līguma izpildi un norēķinu kārtību. 
7.3.	Jebkādi grozījumi un papildinājumi Līgumā tiek izdarīti, Pusēm par to iepriekš vienojoties. Grozījumi un papildinājumi tiek noformēti rakstveidā un kļūst par Līguma neatņemamu sastāvdaļu.
7.4.	Būtiski Līguma grozījumi ir veicami Publisko iepirkumu likuma 61. pantā noteiktajā kārtībā tikai šādos gadījumos, ja:
7.4.1.	Darbu izpildes laikā tiek mainītas izpildes tehniskās prasības vai stājas spēkā izmaiņas normatīvajos aktos, kas pēc būtības neietekmē Līgumā noteikto rezultātu;
7.4.2.	nepieciešams sniegt papildu Darbus, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
7.4.3.	Pasūtītājam objektīvu iemeslu dēļ zudusi nepieciešamība pēc visa Līgumā minētā Darbu izpildes, kā rezultātā samazinās veicamo Darbu apjoms;
7.4.4.	ja no Pusēm neatkarīgu un objektīvu apstākļu dēļ Līgumā noteikto Darbu nav iespējams izpildīt noteiktajā termiņā vai apjomā, pagarināt Līgumā noteikto Darbu izpildi uz termiņu, kādā pastāv šie apstākļi;
7.5.	Puses ir tiesīgas vienpusēji atkāpties no Līguma pirms termiņa, rakstiski par to brīdinot otru Pusi vismaz 3 (trīs) mēnešus iepriekš un paziņojot par atkāpšanās iemesliem.
7.6.	Pasūtītājam ir tiesības nekavējoties vienpusēji atkāpties no Līguma gadījumos, ja:
7.6.1.	Uzņēmējs nav izpildījis Līguma 4.1.2. apakšpunkta nosacījumus; 
7.6.2.	10 (desmit) dienu laikā no attiecīgā Pasūtītāja rakstiskā paziņojuma saņemšanas Uzņēmējs nav nodrošinājis ar Līgumu uzņemto saistību pienācīgu izpildi;
7.6.3.	ja nenovērstās Neatbilstības atkārtoti pārsniedz 10% (desmit procentus) no mēnesī pieteikto Neatbilstību skaita un Pasūtītājs ir rakstiski informējis Uzņēmēju par katru šādu gadījumu;
7.6.4.	pret Uzņēmēju tikušas vērstas darbības, kas saistītas ar aresta uzlikšanu mantai vai norēķinu kontiem, ietverot maksājumu apturēšanu un kas var novest uzņēmumu līdz bankrotam;
7.6.5.	Uzņēmēja darbībā konstatēta ierobežota maksātspēja un pastāv tiesiskās aizsardzības procesa lietas ierosināšanas priekšnosacījumi, vai maksātnespējas procesa pazīmēs;
7.6.6.	ir pasludināts tiesas spriedums par Uzņēmēja tiesiskās aizsardzības procesa vai maksātnespējas procesa lietas ierosināšanu vai Uzņēmēja atzīšanu par maksātnespējīgu;
7.6.7.	Uzņēmējs patvaļīgi pārtraucis Līguma izpildi, tai skaitā Uzņēmējs nav sasniedzams juridiskajā adresē un ilgstoši neatbild uz Pasūtītāja saziņas mēģinājumiem;
7.6.8. ja Līgumu nav iespējams izpildīt tādēļ, ka Līguma izpildes laikā Uzņēmējam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.6.9. 	Uzņēmējs Līguma izpildes laikā sniedzis nepatiesas ziņas vai apliecinājumus, vai nav informējis par esošajiem vai iespējamajiem riskiem, kā rezultātā nav iespējams nodrošināt Pasūtījuma izpildi atbilstošu Līguma nosacījumiem, un šie riski īstenojoties, radot kaitējumu Pasūtītāja reputācijai;
7.6.10. 	Uzņēmējs Pasūtītājam nodarījis zaudējumus;
7.6.11.	bez Pasūtītāja piekrišanas ierosināts Uzņēmēja tiesiskās aizsardzības process;
7.6.12. 	Uzņēmējs apsardzes veikšanai nevar nodrošināt darbiniekus, kuriem izsniegta vismaz 3. kategorijas speciālā atļauja pieejai valsts noslēpuma objektiem un kuri likumā noteiktajā kārtībā saņēmuši apsardzes sertifikātu;
7.6.13. 	Uzņēmējam nav atjaunots industriālās drošības sertifikāts. 
7.7. 	Gadījumā, ja Līgums tiek izbeigts saskaņā ar Līguma 7.6. punkta nosacījumiem, Pasūtītājs ir tiesīgs neveikt norēķinu par Darbiem, kuri nav apstiprināti ar Aktu. Šajā punktā minētais neierobežo Pasūtītāja tiesības pieprasīt no Uzņēmēja tiešo zaudējumu atlīdzību un līgumsodu 5% (piecu procentu) apmērā no Mēneša maksājuma.
7.8.	Uzņēmējam ir tiesības nekavējoties vienpusēji atkāpties no Līguma gadījumos, ja:
7.8.1.	30 (trīsdesmit) darba dienu laikā no attiecīgā Uzņēmēja rakstiskā paziņojuma saņemšanas Pasūtītājs nav nodrošinājis ar Līgumu uzņemto saistību pienācīgu izpildi. Šis noteikums nav attiecināms uz gadījumu, kad Pasūtītājs ir pieļāvis samaksas termiņa nokavējumu un Līguma izbeigšana notiek saskaņā ar Līguma 7.8.2. punktu;
7.8.2.	Pasūtītājs ir pieļāvis samaksas termiņa nokavējumu ilgāku par 3 (trīs) mēnešiem.

8. Apakšuzņēmēja un personāla nomaiņa
8.1. 	Uzņēmējs nav tiesīgs bez Pasūtītāja rakstveida piekrišanas veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
8.2. 	Pasūtītājs nepiekrīt veikt piedāvājumā norādīto apakšuzņēmēju nomaiņu, ja pastāv kāds no šādiem nosacījumiem:
8.2.1.	Uzņēmēja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Uzņēmēja apakšuzņēmējiem;
8.2.2. tiek nomainīts apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Uzņēmējs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
8.2.3.	Uzņēmēja piedāvātais apakšuzņēmējs, kura sniedzamo pakalpojumu vērtība ir vismaz 10000,00 EUR (desmit tūkstoši euro, 00 centi) no kopējās Līguma vērtības, atbilst Publisko iepirkumu likuma 42. panta otrajā daļā norādītajiem pretendentu izslēgšanas gadījumiem; 
8.2.4.	apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
8.3. 	Pasūtītājs pieņem lēmumu atļaut vai atteikt Uzņēmēja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
8.4. 	Personālu, par kuru Uzņēmējs sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
8.5. 	Pasūtītājs nepiekrīt personāla nomaiņai vai jauna personāla iesaistei, ja Uzņēmēja piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
8.6. 	Pasūtītājs atļauj veikt Uzņēmēja personāla nomaiņu vai jauna personāla iesaistīšanu Līguma izpildē 5 (piecu) darba dienu laikā pēc tam, kad Uzņēmējs iesniedzis visu informāciju, kas nepieciešama lēmuma pieņemšanai. 
8.7. 	Ja Uzņēmējs ir iecerējis veikt personāla un apakšuzņēmēju nomaiņu, Uzņēmējs vismaz 5 (piecas) darba dienas iepriekš pirms plānotās nomaiņas rakstveidā par to informē Pasūtītāju. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, Uzņēmējs par personāla un apakšuzņēmēju nomaiņu nekavējoties informē Pasūtītāju pa elektronisko pastu.

9.	Sankciju klauzula
9.1.	Puses, parakstot Līgumu, apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko vai nacionālo sankciju vai būtisku finanšu tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pusēm, to valdes vai padomes locekļiem, patiesajiem labuma guvējiem, pārstāvēttiesīgām personām vai prokūristiem, vai personām, kas ir pilnvarotas pārstāvēt Puses to darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Uzņēmējs ir personālsabiedrība, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.
9.2.	Puses apliecina, ka Līguma noslēgšanas brīdī tām, t.sk. to valdes vai padomes locekļiem, patiesajiem labuma guvējiem, pārstāvēttiesīgām personām vai prokūristiem, vai personām, kas ir pilnvarotas pārstāvēt Puses darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgai personai vai prokūristam, ja Uzņēmējs ir personālsabiedrība, nav noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kas var ietekmēt Līguma izpildi. Ja kādas no iepriekšminētajām sankcijām Līguma izpildes laikā kādai no Pusēm tiks noteiktas, attiecīgās Puses pienākums ir par to rakstiski informēt otru Pusi ne vēlāk kā nākamajā darbdienā pēc tam, kad attiecīgajai Pusei par to kļuvis zināms.
9.3.	Pasūtītājam ir tiesības, neatlīdzinot tādejādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties no Līguma (izbeigt Līgumu), rakstiski par to paziņojot Uzņēmējam, ja Līguma izpildi ietekmē vai Līgumu nav iespējams izpildīt tādēļ, ka Līguma izpildes laikā ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
9.4.	Uzņēmējs, parakstot Līgumu, apliecina, ka nesadarbojās un Līguma izpildē netiks piesaistītas tādas personas, t.sk. juridisku personu gadījumā – to valdes vai padomes locekļi, patiesā labuma guvēji, pārstāvēttiesīgās personas vai prokūristi, vai personas, kas ir pilnvarotas pārstāvēt to darbībās, kas saistītas ar filiāli, vai personālsabiedrības biedri, to valdes vai padomes locekļi, patiesie labuma guvēji, pārstāvēttiesīgās personas vai prokūristi, ja Uzņēmējs ir personālsabiedrība, kam noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kas var ietekmēt Līguma izpildi.

10. Fizisko personu datu apstrāde
10.1. Uzņēmējs veic personas datu apstrādi, nodrošinot Darbu izpildi, kas ietver apsardzes pakalpojumus, tai skaitā videonovērošanu, piekļuves kontroles sistēmu uzraudzību, apmeklētāju plūsmas kontroli, incidentu fiksēšanu un reaģēšanu uz drošības apdraudējumiem.
10.2. Pusēm ir jānodrošina, lai fizisko personu datu apstrāde notiek atbilstoši Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Fizisko personu datu apstrādes likuma un citu normatīvo aktu noteiktām prasībām.
10.3.  Pasūtītājs ir personas datu pārzinis, bet Uzņēmējs ir personas datu apstrādātājs Eiropas Parlamenta un Padomes Regulas (ES) 2016/679 (Vispārīgā datu aizsardzības regula) izpratnē. Uzņēmējs apstrādā personas datus tikai Pasūtītāja vārdā un saskaņā ar Pasūtītāja dokumentētiem norādījumiem, ievērojot Vispārīgās datu aizsardzības regulas 28. panta prasības.
10.4. Personas datu apstrādātājs Līguma izpratnē ir Uzņēmējs, kas veic personas datu apstrādi Pasūtītāja vārdā saskaņā ar Līguma 3.pielikumu “Personas datu apstrādes noteikumi”.
10.5. Uzņēmējs ir atbildīgs, lai tā darbinieki ievērotu Līguma noteikumu izpildi un spēkā esošos normatīvos aktus, kas attiecas uz personas datu apstrādi.

11. Kiberdrošības noteikumi
11.1. Līguma ietvaros puses vienojas par šādiem Pasūtītāja un Uzņēmēja tiesību un pienākumu nosacījumiem kiberdrošības jomā:
11.1.1. Pasūtītājam ir tiesības visā Līguma darbības laikā pastāvīgi uzraudzīt Darbu kvalitāti atbilstoši normatīviem aktiem kiberdrošībā un atbilstoši normatīviem aktiem kiberdrošibā organizēt Izpildītāja darbiniekiem, kas ir iesaistīti Līguma izpildē, kiberdrošības instruktāžas pirms Līguma izpildes uzsākšanas.
11.1.2. Uzņēmējam ir pienākums nekavējoties, bet ne vēlāk kā 24 (divdesmit četru) stundu laikā pēc kiberincidenta konstatēšanas, informēt subjektu par jebkuru kiberincidentu, kas ietekmē vai var ietekmēt Pasūtītāja darbību, informācijas sistēmas, datus vai ārpakalpojuma sniedzēja sniegto pakalpojumu, kā arī nodrošināt visu nepieciešamo pasākumu veikšanu kiberincidenta ierobežošanai, novēršanai un seku mazināšanai.
11.1.3. Uzņēmējs nodrošina atbilstošu tehnisko un organizatorisko kiberdrošības pasākumu ieviešanu un uzturēšanu, lai aizsargātu Pasūtītāju informāciju, informācijas sistēmas un datus pret nesankcionētu piekļuvi, izpaušanu, grozīšanu, iznīcināšanu vai pakalpojuma nepieejamību.
11.1.4. Uzņēmējs atbild par visiem zaudējumiem, kas radušies kiberincidentu vai datu aizsardzības prasību neievērošanas dēļ.
11.1.5. Uzņēmējs iesniedz Pasūtītājam sarakstu ar visām fiziskajām personām, kuras būs iesaistītas Darbu izpildē (sistēmas izmaiņas, sistēmas uzturēšana vai IKT resursu apkope), ar skaidrojumu par katras personas iesaistes mērķi un pienākumiem

12. Citi noteikumi
12.1.	Visiem paziņojumiem, ko Puses sūta viena otrai saskaņā ar Līgumu, ir jābūt rakstiskiem. Paziņojumiem ir jābūt nodotiem personīgi vai nosūtītiem ierakstītā vēstulē vai pa elektronisko pastu, un tad tiem ir jābūt elektroniski parakstītiem (atbilstoši normatīvajiem aktiem par elektronisko dokumentu sagatavošanu). Paziņojums tiek uzskatīts par saņemtu dienā, kad paziņojums nodots personīgi un adresāts parakstījies par korespondences saņemšanu, vai, ja paziņojums nosūtīts kā ierakstīts pasta sūtījums, tas jāuzskata par saņemtu 7. (septītajā) kalendāra dienā pēc tā nodošanas pastā, vai ātrāk, ja ir saņemts attiecīgs pasta iestādes paziņojums par korespondences izsniegšanu adresātam. Dokuments, kas sūtīts pa elektronisko pastu, uzskatāms par saņemtu 2. (otrajā) darbdienā pēc tā nosūtīšanas vai ātrāk, ja ir saņemts attiecīgs Puses paziņojums par dokumenta saņemšanu.
12.2.	Puses vienojas, ka jebkura veida informācija, kas Pusēm kļuva zināma saistībā ar Līgumu, ir uzskatāma par konfidenciālu, un tās izplatīšana (publicēšana) ir atļauta tikai ar otras Puses rakstisku piekrišanu.
12.3.	Līguma izpildi vada:
12.3.1.Pasūtītāja pārstāvis: (amats, vārds, uzvārds, tālruņa Nr., e-pasta adrese);
12.3.2.Uzņēmēja pārstāvis: (amats, vārds, uzvārds, tālruņa Nr., e-pasta adrese).
12.4.	Pasūtītāja pārstāvis ir tiesīgs risināt ar Līguma izpildi saistītus organizatoriskus jautājumus, t.sk. saskaņot objekta apsekošanas dienu un laiku, apsekot objektu, veikt komunikāciju ar Uzņēmēju. Pasūtītāja vārdā pieņemt Darbus, t.sk. parakstīt Aktu, ja Darbi atbilst Līguma nosacījumiem.
12.5.	Ja mainās Pušu pārstāvji vai šo personu kontaktinformācija, attiecīgajai Pusei ir pienākums 3 (trīs) darbdienu laikā par to rakstiski paziņot otrai Pusei.
12.6.	Līgumā neregulētajām tiesiskajām attiecībām piemērojami normatīvie akti.
12.6.	Parakstot Līgumu, Puses ar savu parakstu apliecina, ka ir iepazinušās ar Līguma tekstu un piekrīt tā saturam.
12.7.	Līgums sagatavots un parakstīts uz____ (________) lapām ar 3 (trīs) pielikumiem:
- 1. pielikums “Tehniskā specifikācija” uz ____ (_____) lapas(-ām);
- 2. pielikums “Finanšu piedāvājums” uz ____ (_____) lapas(-ām);
- 3.pielikums “Personas datu apstrādes noteikumi” uz ____ (_____) lapas(-ām).
Katrai Pusei ir pieejams abpusēji parakstīts Līgums elektroniskā formā.

13. Pušu rekvizīti un paraksti
	     Pasūtītājs:
	       Uzņēmējs:

	Valsts sabiedrība ar ierobežotu atbildību 
“Zemkopības ministrijas nekustamie īpašumi”
Reģistrācijas Nr. 40003338357
Juridiskā adrese: Republikas laukums 2, 
Rīga, LV-1010
Norēķinu rekvizīti:
_______________________________
Konta Nr. ______________________
Kontaktinformācija:
Tālruņa Nr. 67027587
E-pasta adrese: info@zmni.lv
E-adrese: DEFAULT@40003338357


(*paraksts)                    (vārds, uzvārds)
	_____________________________
Reģistrācijas Nr.  _______________
Juridiskā adrese:  _______________
Norēķinu rekvizīti:
_____________________________
Konta Nr. _____________________
Kontaktinformācija:
Tālruņa Nr.____________________
E-pasta adrese: _________________
E-adrese: _____________________




(*paraksts)                    (vārds, uzvārds)



*LĪGUMS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
LĪGUMA DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS



































3.pielikums 
Līgumam Nr.

Personas datu apstrādes noteikumi
Puses nolūkā nodrošināt fiziskas personas datu aizsardzību, apņemas ievērot šos personas datu apstrādes noteikumus (turpmāk – Noteikumi):

1. Saistošie termini
[bookmark: _Hlk11082874]Šajos Noteikumos ir lietoti Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 4. pantā noteiktie termini.

2. Noteikumu priekšmets
Noteikumi nosaka kārtību, kādā Uzņēmējs Pasūtītāja vārdā veic datu subjektu personas datu apstrādi, ja tā nepieciešama Pakalpojuma, kas izriet no Līguma, izpildei.

3. Pienākumi un tiesības
3.1. Uzņēmējs:
3.1.1. [bookmark: _Hlk12360955]ievērojot tiesību aktu prasības, veic personas datu apstrādi pēc Pasūtītāja norādījumiem tikai tajos gadījumos un tādā apjomā, lai nodrošinātu Pakalpojuma izpildi.
3.1.2. apstrādā personas datus tādiem nolūkiem, kas izriet no Pakalpojuma un Noteikumiem, izņemot tiesību aktos noteiktajos gadījumos;
3.1.3. [bookmark: _Hlk11053744]ievēro tehniskās un organizatoriskās personas datu apstrādes aizsardzības prasības, kas noteiktas tiesību aktos un īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam, ko rada apstrāde. Izvēloties tehniskos un organizatoriskos pasākumus personas datu aizsardzībai, nodrošina personas datu un tehnisko resursu, ar kuriem apstrādā personas datus, aizsardzību pret fiziskās iedarbības radītu personas datu apdraudējumu, kā arī nodrošina ar programmatūras līdzekļiem, parolēm, šifrēšanu un citiem loģiskās aizsardzības līdzekļiem realizētu personas datu aizsardzību;
3.1.4. nodrošina, ka Uzņēmēja nodarbinātie, kuri ir pilnvaroti apstrādāt personas datus, rakstveidā ir apņēmušies ievērot konfidencialitāti, saglabāt un nelikumīgi neizpaust personas datus, kurus Pasūtītājs nodod Uzņēmējam, arī pēc darba vai citu līgumu tiesisko attiecību izbeigšanas;
3.1.5. trīs darbdienu laikā pēc pieprasījuma saņemšanas paziņo Pasūtītājam par personām, kas atbilstoši Noteikumu 3.1.4. apakšpunktam veic personu datu apstrādi, kā arī turpmāk šā apakšpunktā noteiktajā termiņā paziņo par izmaiņām šo personu tiesībās veikt personu datu apstrādi;
3.1.6. reģistrē un uztur personas datu apstrādes veikto darbību reģistru un trīs darbdienu laikā pēc pieprasījuma uzrāda to Pasūtītājam;
3.1.7. [bookmark: _Hlk29399290]bez nepamatotas kavēšanas, bet ne ilgāk kā trīs darbdienu laikā no datu subjekta pieprasījuma par personas datu apstrādi vai tiesību izmantošanas saņemšanas informē par to Pasūtītāju un pēc iespējas palīdz Pasūtītājam ar atbilstīgiem tehniskiem un organizatoriskiem pasākumiem, lai Pasūtītājs varētu atbildēt uz datu subjekta pieprasījumu;
3.1.8. [bookmark: _Hlk13746799]informē Pasūtītāju par datu incidentu (notikums vai nodarījums, kas ir  saistīts ar personas datu aizsardzības pārkāpumu, kā arī jebkurš cits kaitīgs notikums vai nodarījums, kura rezultātā tiek apdraudēta personas datu integritāte, pieejamība, konfidencialitāte un noturība) bez nepamatotas kavēšanās, bet ne vēlāk kā 24 stundu laikā no brīža, kad incidents Uzņēmējam kļuvis zināms un sniedz Pasūtītājam atbalstu personas datu aizsardzības pārkāpumu fiksēšanā, incidenta izmeklēšanā un incidenta kaitīgās iedarbības seku novēršanā, ciktāl tas attiecas uz Uzņēmēja rīcībā esošo informāciju, kas satur personas datus, un paziņošanā uzraudzības iestādei vai datu subjektam;
3.1.9. nenodod no Noteikumiem izrietošo personas datu apstrādi trešajām personām, ja vien Pasūtītājs nav devis attiecīgu rakstisku atļauju;
3.1.10. tiesību aktos noteiktajos gadījumos pēc valsts vai tiesībsargājošo iestāžu pieprasījuma nodod personas datus valsts vai tiesībsargājošām iestādēm un trīs darbdienu laikā pēc personas datu nodošanas informē par to Pasūtītāju, izņemot, ja ar attiecīgo tiesību aktu šāda informēšana ir aizliegta. Šis pienākums Uzņēmējam saglabājās spēkā uz nenoteiktu laiku arī pēc Pakalpojuma izbeigšanās;
3.1.11. neveic datu nosūtīšanu uz trešo valsti  vai starptautisku organizāciju bez Pasūtītāja iepriekšējas rakstiskas atļaujas izņemot, ja tas ir jādara saskaņā ar tiesību aktiem, kas piemērojami Uzņēmējam, un šādā  gadījumā informē Pasūtītāju pirms datu nosūtīšanas, izņemot, ja tiesību aktā šāda informēšana ir aizliegta svarīgu sabiedrības interešu dēļ;
3.1.12. [bookmark: _Hlk53754300][bookmark: _Hlk275936]pēc Pasūtītāja pieprasījuma nodod Pasūtītājam visus personas datus un dzēš kopijas, kas satur personas datus un apliecina Pasūtītājam, ka tas ir izdarīts, ja zudis datu apstrādes tiesiskais pamats un tiesību akti neparedz attiecīgo personas datu glabāšanu;
3.1.13. nav tiesīgs bez Pasūtītāja rakstiskas atļaujas piesaistīt papildu apstrādātāju; 
3.1.14. [bookmark: _Hlk11054195]ņemot vērā apstrādes veidu un Uzņēmējam pieejamo informāciju, pēc iespējas sniedz Pasūtītājam ieteikumus, Pasūtītājam veicot novērtējumu par ietekmi uz datu aizsardzību;
3.1.15. sniedz Pasūtītājam nepieciešamo informāciju revīzijas vai pārbaudes veikšanai saistībā ar Noteikumos paredzēto pienākumu izpildi;
3.1.16. glabā personas datus ne ilgāk kā tas nepieciešams Pakalpojumā noteikto saistību izpildei, ievērojot tiesību aktu prasības;
3.1.17. nepublisko personas datus vai nesniedz publiskus paziņojumus par tā rīcībā esošiem Pasūtītāja nodotiem personas datiem;
3.1.18. patstāvīgi rūpējas par tā rīcībā Pasūtītāja nodoto personas datu drošību;
3.1.19. nekavējoties informē Pasūtītāju par jebkādiem apstākļiem, kas kavē vai nepieļauj Uzņēmējam pildīt saistības saskaņā ar Noteikumiem;
3.1.20. [bookmark: _Hlk18487592]atļauj Pasūtītājam vai tā pilnvarotām personām (piemēram, auditoriem, konsultantiem) iekļūt teritorijā un telpās, kuras Uzņēmējs izmanto personas datu apstrādei, piekļūt tehniskiem resursiem, personas datu apstrādes sistēmām vai citiem informācijas nesējiem, kur personas dati tiek vai var tikt apstrādāti vai tās ir saistītas ar personas datu apstrādes tehniskiem un organizatoriskiem pasākumiem, kā arī uzrāda attiecīgo dokumentāciju, lai veiktu attiecīgo personas datu apstrādes darbību pārbaudi. Uzņēmējam ir pienākums nekavējoties informēt Pasūtītāju, ja Datu valsts inspekcija saistībā ar Pasūtītāju vai personas datu apstrādi uzsāk vai plāno uzsākt pārbaudi Uzņēmēja teritorijā, telpās un/vai informācijas sistēmās;
3.1.21. ir iecēlis datu aizsardzības speciālistu;
3.1.22. pārsūtot datus Pasūtītājam vai Pasūtītāja uzdevumā citām personām nodrošina pārsūtīto personas datu šifrēšanu, ja Pasūtītājs nav devis citus rīkojumus.
3.1.23. nodrošina, ka videonovērošanas ieraksti tiek glabāti ne ilgāk kā 30 (trīsdesmit) dienas, ja vien Pasūtītājs nav devis norādījumu par ilgāku glabāšanu saistībā ar konstatētu drošības incidentu, tiesvedību vai citu tiesiski pamatotu nepieciešamību.
3.2. Pasūtītājs ir tiesīgs apturēt piekļuvi personas datiem un/vai pārtraukt personas datu apstrādi, ja tiek konstatēts apstrādes sistēmu apdraudējums vai Uzņēmējs neievēro datu apstrādes prasības, ko Uzņēmējam uzliek šie Noteikumi vai tiesību akti. 

4. [bookmark: _Hlk13503619] Personas datu aizsardzības obligātās tehniskās un organizatoriskās prasības
4.1. Personas datu obligāto tehnisko aizsardzību Uzņēmējs īsteno vismaz ar šādiem fiziskiem un loģiskiem aizsardzības līdzekļiem, nodrošinot:
4.1.1. aizsardzību pret fiziskās iedarbības radītu personas datu apdraudējumu;
4.1.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
4.2. Apstrādājot personas datus, Uzņēmējs nodrošina:
4.2.1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
4.2.2. to personu uzskaiti (informācijas sistēmās, veidojot auditācijas pierakstus, savukārt papīra dokumentos, vedot attiecīgu ar personas datiem veikto darbību žurnālu), kuras piekļūst personas datiem, kā arī reģistrē pilnvaroto personu veiktās darbības ar personas datiem (tai skaitā, datu labošanu, skatīšanos, dzēšanu u.c.);
4.2.3. to, ka informācijas nesēji (t.sk. IT iekārtas, papīra dokumenti), ja tie satur personas datus netiek nodoti trešajām personām (tai skaitā iznīcināšanai, lietošanai, remontam), tādējādi radot riskus personas datu drošībai;
4.2.4. to, ka informācijas nesējus, kuros ir personas dati, reģistrē, pārvieto, sakārto, pārveido, nodod, kopē un citādi apstrādā tam pilnvarotas personas;
4.2.5. to, ka personas datu vākšanu, ierakstīšanu, ierakstīto personas datu sakārtošanu, saglabāšanu, kopēšanu, pārrakstīšanu, pārveidošanu, labošanu, dzēšanu, iznīcināšanu, arhivēšanu, rezerves kopēšanu, bloķēšanu un citādi apstrādā veic tam pilnvarotas personas, kā arī nodrošina iespēju noteikt personas datus, kuri bijuši apstrādāti bez attiecīgā pilnvarojuma, kā arī apstrādes laiku un personu, kas to veikusi.
4.3. Attiecībā uz personas datu apstrādi, Pasūtītājam ir tiesības sniegt papildus norādījumus attiecībā uz personas datu apstrādei piemērojamiem tehniskiem un organizatoriskiem līdzekļiem, par to saprātīgā termiņā paziņojot Uzņēmējam.

5.  Apstrādes darbības
5.1. Apstrādes raksturs un datu subjektu kategorijas:

5.2. Personas datu veidi un nolūks:
	Personas datu veidi
	Nolūks
	Pamatojums

	 videonovērošanas ieraksti
	noziedzīgu nodarījumu novēršana vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības, aizsardzība
	Pārziņa leģitīmā interese GDPR 6. panta 1. punkta f) apakšpunktu.

	 piekļuves kontroles sistēmu žurnāli
	noziedzīgu nodarījumu novēršana vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības, aizsardzība
	

	transportlīdzekļu reģistrācijas numurs
	noziedzīgu nodarījumu novēršana vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības, aizsardzība
	Pārziņa leģitīmā interese GDPR 6. panta 1. punkta f) apakšpunktu.

	apmeklētāju reģistrācijas dati
	Piekļuves kontroles īstenošana
	Pārziņa leģitīmā interese GDPR 6. panta 1. punkta f) apakšpunktu.

	personas vārds, uzvārds 

	Piekļuves kontroles īstenošana
	Pārziņa leģitīmā interese GDPR 6. panta 1. punkta f) apakšpunktu.

	vienreizējas caurlaides izsniegšana
	Piekļuves kontroles īstenošana
	Pārziņa leģitīmā interese GDPR 6. panta 1. punkta f) apakšpunktu.







